ونزوئلا دولت خوفسیزلیگی وزیرلیگی تامانیدن بیریلگن بیاناتده, والنسیا شهریده جایلشگن آرتورو میشلنا خلق ارا هوا قونلغه سیده گی بیر دیپوده, امریکا قوشمه ایالتلری نینگ میامی شهریدن یوباریلگن لیگی انیقلنگن کوپ مقدارده سلاح و مهمات نینگ قولگه کیریتیلگن لیگی معلوم قیلیندی.
دولت خوفسیزلیگی وزیرلیگی اورینباسری اندیس پالنسیا, قولگه کیریتیلگن اوشبو سلاح و مهمات نینگ تصویرلری نی ترقتدی.
ونزوئلاده کرسی لرنینگ اکثریتی اوپوزسیون نینگ قولیده بولگن مجلس باشلیغی گوائدو, اوزی نی "اوتکینچی دولت رهبری" اوله راق اعلان قیلگن ایدی.
امریکا قوشمه ایالتلری, آسترالیا, کانادا, کلمبیا, پرو, اکوادور, پاراگوای, برازیل, شیلی, پاناما, آرژانتین, کوسته ریکا و گواتامالا سنگری اولکه لر گوائدو نی تن آلگن ایدی.
عینی دمده اوروپا پارلمانی هم اوشبو جهتده قدم تشله دی.
تورکیه, مکسیکو, روسیه, ایران, کیوبا, چین و بولیویا ایسه ونزوئلا دولت رهبری نیکولاس مادورو نی قوللب- قُوَتله ماقده.
مادورو اوشبو ینگی لیک لر آرتیدن امریکا قوشمه ایالتلری بیلن بولگن دیپلماتیک و سیاسی مناسبت لری نی توخته تیب قویگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
